|  |
| --- |
| **KÖRNYEZETVÉDELMI ELJÁRÁSOK** |
| . |
| .Fa |
| **Zaj- és rezgésvédelmi hatósági eljárások** |
| . |
| Zaj- és rezgésvédelmi ügyekben a környezeti zaj és rezgés elleni védelem egyes szabályairól szóló 284/2007. (X. 29.) Korm. rendelet (továbbiakban Rendelet) 4 § (1) bekezdése alapján a települési önkormányzat jegyzője az alábbi esetekben rendelkezik hatáskörrel: |
| . |
| a) az alábbi gazdasági tevékenységek esetén zajhatárérték megállapítása és vizsgálata: épületek építése, egyéb építmények építése, speciális szaképítés, *gépjármű, motorkerékpár kereskedelme, javítása, nagykereskedelem, kiskereskedelem* (kivéve gépjármű, motorkerékpár), *szálláshely szolgáltatás, vendéglátás, reklám, piackutatás, építmény-üzemeltetés, zöldterület-kezelés, alkotó-, művészeti szórakoztató tevékenység, sport, szórakoztató, szabadidős tevékenység*b) a védendő épületek védendő helyiségeinek belső terére előírt zajvédelmi követelmények teljesítésének vizsgálata; valamintc) a védendő épületek védendő helyiségeinek belső terére előírt rezgéskövetelmények teljesítésének vizsgálata valamennyi, az adott épületen belüli, illetve az adott épületen kívüli rezgésforrás okozta rezgésterhelés esetén a fent felsorolt gazdasági tevékenységeknél. |
| . |
| **A Rendelet hatálya nem terjed ki:** |
| . |
| a) a kizárólag közterületen megtartott, alkalmi rendezvényekre,b) a munkahelyi zaj és rezgés által okozott foglalkoztatási veszélyre,c) a magánszemélyek háztartási igényeit kielégítő tevékenységre,d) közlekedési járműveken belüli zajra és rezgésre,e) az egészségügyi mentési tevékenység, a tűzoltási feladatok, a műszaki mentés és bűnüldözési tevékenység által keltett zajra és rezgésre,f) a vallási tevékenység végzésére,g) a gyülekezési jogról szóló törvény hatálya alá tartozó rendezvényekre. |
| . |
| **Üzemi vagy szabadidős zajforrásra vonatkozó szabályok:** |
| . |
| Környezeti zajt előidéző **üzemi vagy szabadidős zajforrásra** vonatkozóan a tevékenység megkezdése előtt **a környezeti zaj- és rezgésforrás üzemeltetője köteles a környezetvédelmi hatóságtól (jegyző) környezeti zajkibocsátási határérték megállapítását kérni, és a határérték betartásának feltételeit megteremteni.** |
| . |
| A jegyző környezetvédelmi hatósági hatáskörét Nyírbátor Város Polgármesteri Hivatala Hatósági Irodája gyakorolja. |
| . |
| A kérelem adattartalmát a zajkibocsátási határértékek megállapításának, valamint a zaj- és rezgéskibocsátás ellenőrzésének módjáról szóló 93/2007. (XII. 18.) KvVM rendelet 2. számú melléklete határozza meg. |
| . |
| **Nem kell környezeti zajkibocsátási határérték megállapítását kérni, ha**a) a tervezett környezeti zajforrás hatásterületén nincs védendő terület, épület vagy helyiség,vagyb) a tervezett környezeti zajforrás hatásterületének határvonala a számítások, illetve mérések alapján a környezeti zajforrást magába foglaló telekingatlan határvonalán belülre esik és a telekingatlant a zajforrás üzemeltetőjén kívül más személy nem használja. |
| . |
| A környezeti zajforrás vélelmezett hatásterülete a környezeti zajforrást magába foglaló telekingatlan és annak határától számított 100 méteres távolságon belüli terület. |
| . |
| Az üzemeltető a környezeti zajforrás területén és hatásterületén bekövetkező minden olyan változást, amely határérték-túllépést okozhat, 30 napon belül köteles bejelenteni a jegyzőnek a **„jelentés üzemi, szabadidős zajforrás zajkibocsátásának megváltozásáról” című nyomtatványon**. A környezetvédelmi hatóság a változásjelentés alapján, amennyiben szükséges, a meglévő határozatot módosítja vagy visszavonja, illetve új kibocsátási határértéket állapít meg. |
| . |
| Amennyiben a hatásterület kijelölése során a hatóság megállapítja, hogy az általános közigazgatási rendtartásról szóló 2016. évi CL. törvény (továbbiakban Ákr.) 89. § alapján közhírré tétel útján történő közlésnek van helye, úgy a zajhatárérték megállapításáról szóló határozatról az érintetteket közhírré tétel útján értesíti. Az érintetteket megilleti a jogorvoslati jog. |
| . |
| Amennyiben a döntéssel szemben törvényes határidőn belül nem érkezik fellebbezés, úgy a hatóság a határozatot véglegesíti és erről értesíti a kérelmezőt. |
| . |
| A közhírré tett határozatok a hivatal hirdetőtábláján, illetve honlapján 15 napra kerülnek kifüggesztésre. |
| . |
| Felhívjuk Tisztelt Ügyfeleink figyelmét, hogy a zajhatárérték megállapítására vonatkozó engedély megléte nem mentesít az egyéb jogszabályok hatálya alá tartozó engedélyek beszerzése, illetve bejelentések megtétele alól. (Pl.: kereskedelmi hatósági bejelentések megtétele, rendezvénytartási engedély kérelem benyújtása, stb.) |
| . |
| **A megállapított zajkibocsátási határérték túllépésének jogkövetkezményei:** |
| . |
| Ha a jegyző azt állapítja meg, hogy a szabadidős vagy üzemi zajforrás által okozott zaj a zajkibocsátási határértéket túllépi, akkor a zajforrás üzemeltetőjét intézkedési terv benyújtására kötelezi. |
| . |
| A jegyző zaj-, illetőleg rezgésvédelmi bírság fizetésére kötelezi a környezeti zaj-, rezgésforrás üzemeltetőjét, ha az üzemeltető |
| . |
| a) az üzemi vagy szabadidős zajforrás esetében a jegyző által megállapított kibocsátási határértéket - a határozatban megállapított teljesülési határidőt követően - túllépi,b) az üzemi vagy szabadidős zajforrás esetében az épületen belüli, jogszabályban megállapított zajterhelési határértékeket túllépi,c) az építési zajforrás esetén a zajterhelési határértéket túllépi,d) a rezgésterhelési határértéket túllépi,e) a hatósági határozatban foglalt kötelezettségeinek nem tesz eleget,f) a zaj, rezgés elleni védelemmel kapcsolatos adatszolgáltatási, változásbejelentési kötelezettségét nem vagy nem megfelelően teljesíti. |
| . |
| Ügyintézés: |
| . |
| Tájékoztatjuk Tisztelt Ügyfeleinket, hogy a kérelmek csak elektronikus úton nyújthatók be. A kérelem beadásához rendelkezésre állnak az alábbi nyomtatványok, melyeket vagy elektronikusan kitöltve, kinyomtatva, vagy kinyomtatva és kézzel kitöltve tud hatóságunkhoz eljuttatni e-papírhoz való csatolással. |
| . |
| **Környezetvédelmi eljárások nyomtatványai:**

|  |
| --- |
|  |
| ***Ügyfélkapus bejelentkezés******Címzett: Nyírbátor Város Önkormányzata******Ügytípus: Önkormányzati igazgatás******Ágazat: Általános vagy egyéb igazgatási ügyek******Ügytípus: Fakivágás*** ***Mezőzgazdaság, környezetvédelem*** ***= Kérelem zajkibocsátási határérték megállapításához, megváltoztatásához*** ***= Méh vándoroltatásához bejelentő lap, kijelentő lap*** |

 |
| . |
| **A dokumentumok elektronikusan kitölthetőek!** |
| . |
| Felhívjuk szíves figyelmüket arra, hogy jogszabályi előírás alapján az ügyfelek elektronikus kapcsolattartásra kötelezettek. |
| . |
| Kérdés esetén, telefonon a 42/281-042/130 számon állunk rendelkezésükre munkaidőben. |
| . |
| Vonatkozó jogszabályok:- 284/2007. (X. 29.) Korm. rendelet a környezeti zaj és rezgés elleni védelem egyes szabályairól,- 93/2007. (XII. 18.) KvVM rendelet a zajkibocsátási határértékek megállapításának, valamint a zaj- és rezgéskibocsátás ellenőrzésének módjáról,- 27/2008. (XII. 3.) KvVM-EüM együttes rendelet a környezeti zaj- és rezgésterhelési határértékek megállapításáról |
| . |
| Ügyfélkapun történő kérelem benyújtás az alábbi linken érhető el: [E-ÖNKORMÁNYZAT PORTÁL](https://ohp-20.asp.lgov.hu/nyitolap) |